paragraph_text: Školovao se u Kalači. Godine 1882. pristupio je isusovcima. Od zaređenja je pokazivao vrsne pedagoške sposobnosti. Četiri godine po zaređenju otišao je u Travnik, u kojem je ostao do 1904. godine. Ondje je bio rektor u isusovačkom sjemeništu i ravnatelj u gimnaziji. Predavao je jezike: hrvatski, latinski i grčki. Potom se je vratio u Ugarsku, gdje je umro 1905. u Szatmáru na službi superiora isusovačke rezidencije.